stanford-oval/wikipedia huggingface dataset:
Formula 1 -kausi 2015

Formula 1 -kausi 2015 oli Formula 1 -sarjan 66. maailmanmestaruuskausi. Kausi oli järjestyksessään toinen, jolla käytettiin kaudella 2014 lanseerattuja 1,6-litraisia turbomoottoreita. Mercedes-tallin kuljettaja Lewis Hamilton lähti kauteen hallitsevana kuljettajien maailmanmestarina ja Mercedes hallitsevana valmistajien maailmanmestarina. Kausi alkoi Australian Melbournessa 15. maaliskuuta ajettavalla Australian Grand Prix'lla. Kausi päättyi marraskuun 29. päivä ajettaviin Abu Dhabin Grand Prix'iin. Osakilpailuja ajettiin yhteensä 19. Paluun kalenteriin teki pitkän poissaolon jälkeen Meksikon Grand Prix, joka ajettiin uusitulla Autódromo Hermanos Rodríguez -radalla marraskuussa.
Caterhamin konkurssin ja Manor Racingin korvattua Marussia -tallin seurauksena kauden aloitti kymmenen valmistajaa ja 20 kuljettajaa. Caterham F1 Team puolestaan oli ennen kauden alkua mukana alustavassa osanottajaluettelossa nimellä CF1 Caterham F1 Team. Niin Caterhamin kuin Marussian osallistuminen kaudelle 2015 oli kuitenkin epävarmaa ja pitkään oli ollut tiedossa, että valmistajat olivat vailla tarvittavaa omistajaa ja rahoitusta. Honda palasi sarjaan McLarenin moottorintoimittajana.
Yhteenveto > Autojen julkaisupäivät

| Talli | Runko | Päivämäärä | Julkaisutilaisuus |
| --- | --- | --- | --- |
| Williams | FW37 | 20. tammikuuta | F1 Racing -lehti |
| Force India | VJM08 | 21. tammikuuta | México, Meksiko |
| Lotus F1 Team | E23 Hybrid | 26. tammikuuta | Internet |
| McLaren Honda | MP4-30 | 29. tammikuuta | Woking, Englanti |
| Scuderia Ferrari | SF15-T | 30. tammikuuta | Internet |
| Sauber | C34 | 30. tammikuuta | Internet |
| Scuderia Toro Rosso | STR10 | 31. tammikuuta | Jerez, Espanja |
| Mercedes | F1 W06 Hybrid | 1. helmikuuta | Jerez, Espanja |
| Red Bull Racing | RB11 | 1. helmikuuta | Jerez, Espanja |
Yhteenveto > Kevään testijaksot

Ennen kauden alkua talleilla oli yhteensä 12 päivää aikaa testata uusia autojaan. Testit järjestettiin Espanjassa Jerezin ja Barcelonan radoilla. 12 päivän aikana eniten testikilometrejä keräsi Mercedes (6121 km) Toiseksi eniten kilometrejä keräsi Ferrarin moottoreilla tulevalla kaudella ajava Sauber (5709 km). Vähiten kilometrejä testeissä ajoivat McLaren (1751 km) sekä Force India (3114 km). Manor ei ajanut lainkaan testeissä.
Yhteenveto > Kauden kulku > Australian Grand Prix

Australian Grand Prix oli kauden avauskilpailu ja se järjestettiin Melbourne Grand Prix Circuit -radalla 15. maaliskuuta. Paalupaikalle ajoi kauden 2014 tapaan Mercedeksen brittikuski Lewis Hamilton. Mercedes otti kaksoisvoiton Hamiltonin voittaessa kilpailun ja saksalaisen Nico Rosbergin sijoittuessa toiseksi. Kolmanneksi ajanut Sebastian Vettel jäi Ferrari-debyytissään kärkikaksikosta yli puoli minuuttia.
Yhteenveto > Kauden kulku > Malesian Grand Prix

Malesian Grand Prix oli kauden toinen osakilpailu ja se järjestettiin Sepang International Circuit -moottoriradalla 29. maaliskuuta. Paalulle ajoi edellisen osakilpailun tapaan Mercedeksen Lewis Hamilton tallikaverinsa Nico Rosbergin vallatessa ruudun kolme. Kilpailun voitti Sebastian Vettel, jolle voitto oli uran 40:s ja samalla ensimmäinen voitto Ferrarilla. Samalla Ferrari palasi voittokantaan kahden vuoden tauon jälkeen.
Yhteenveto > Kauden kulku > Kiinan Grand Prix

Kiinan Grand Prix oli kauden kolmas osakilpailu. Osakilpailu järjestettiin Shanghaissa 12. huhtikuuta. Mercedeksen Lewis Hamilton otti kolmannen peräkkäisen paalupaikkansa tallikaverinsa Nico Rosbergin täydentäessä eturivin kakkosruudullaan. Ferrarin Sebastian Vettel ajoi kolmanteen ruutuun. Lewis Hamilton voitti kilpailun Nico Rosbergin edellä Vettelin täydentäessä palkintokorokkeen.
Yhteenveto > Kauden kulku > Bahrainin Grand Prix

Osakilpailuun paalupaikalta starttasi Mercedeksen Lewis Hamilton. Hamilton ajoi myös kilpailun voittoon. Kimi Räikkönen ajoi kilpailun nopeimman kierroksen. Kilpailussa toiseksi ajanut Räikkönen nousi ensimmäistä kertaa palkintokorokkeelle sitten vuoden 2013 Korean osakilpailun.
Yhteenveto > Kauden kulku > Espanjan Grand Prix

Espanjan GP:n paalupaikan valtasi Mercedeksen Nico Rosberg. Rosberg ajoi myös kilpailun voittoon ennen tallikaveriaan Lewis Hamiltonia ja Ferrarin Sebastian Vetteliä.
Yhteenveto > Kauden kulku > Monacon Grand Prix

Monacon GP:n paalupaikalle ajoi Mercedeksen Lewis Hamilton. Kilpailun voittoon ajoi Monacossa kolmatta kertaa peräjälkeen Nico Rosberg.
Yhteenveto > Kauden kulku > Kanadan Grand Prix

Kanadan GP:n paalupaikalta kilpailuun starttasi Mercedeksen Lewis Hamilton. Hamilton ajoi myös kilpailun voittoon. Williamsin Valtteri Bottas sijoittui kilpailussa kolmanneksi.
Yhteenveto > Kauden kulku > Itävallan Grand Prix

Itävallassa paalupaikan valtasi kaudella jo seitsemännen kerran Mercedeksen Lewis Hamilton. Kilpailun voittoon ajoi kauden 2014 tapaan Nico Rosberg. Valtteri Bottas ajoi viidenneksi ja Kimi Räikkönen keskeytti jo kilpailun ensimmäisellä kierroksella.
Yhteenveto > Kauden kulku > Britannian Grand Prix

Paalupaikalta kilpailuun lähti Mercedeksen Lewis Hamilton, toisesta ruudusta starttasi Nico Rosberg. Startissa kolmannesta ruudusta lähtenyt Williamsin Felipe Massa syöksyi kärkeen. Valtteri Bottas starttasi ruudusta neljä ja nousi hetkeksi toiseksi tallikaverinsa perään, mutta radan neljännessä mutkassa Hamilton kuittasi toisen paikan takaisin.
Kilpailun voittoon ajoi kotiyleisön edessä Lewis Hamilton kolmatta kertaa urallaan. Toiseksi ajoi Hamiltonin tallikaveri Nico Rosberg ja kolmanneksi Ferrarin Sebastian Vettel.
Yhteenveto > Kauden kulku > Unkarin Grand Prix

Ennen kilpailua järjestettiin hiljainen hetki kuolleen F1-kuljettajan Jules Bianchin muistoksi.
Mercedes-kaksikko Lewis Hamilton ja Nico Rosberg miehittivät eturivin aika-ajoissa kahdeksannen kerran kaudella. Ferrarin Sebastian Vettel starttasi kilpailuun ruudusta kolme, ennen Red Bullin Daniel Ricciardoa. Kolmannen rivin täydensivät suomalaiskuljettajat Kimi Räikkönen ja Valtteri Bottas.
Unkarin Grand Prix'n voittoon ajoi Sebastian Vettel. Voitto oli Vettelin uran 41:n, jolla hän nousi tasoihin Ayrton Sennan kanssa GP-voittojen määrässä. Voitto oli Vettelin kauden toinen ja myös toinen Ferrari-urallaan. Toiseksi kilpailussa ajoi Daniil Kvjat. Red Bullin toinen kuljettaja Daniel Ricciardo ajoi kolmanneksi.
Yhteenveto > Kauden kulku > Belgian Grand Prix

Kilpailuun paalupaikalta lähti Lewis Hamilton. Kilpailun voittoon ajoi Lewis Hamilton. Toiseksi Nico Rosberg ja kolmanneksi Romain Grosjean, jolle palkintopallisija oli ensimmäinen sitten Yhdysvaltain Grand Prix'n 2013.
Tallit ja kuljettajat

| Talli | Valmistaja | Runko | Moottori | Renkaat | Nro | Kuljettaja | Kilpailut | Nro | Perjantain harjoituksissa ajaneet kuljettajat | Testikuljettaja(t) |
| --- | --- | --- | --- | --- | --- | --- | --- | --- | --- | --- |
|  Mercedes AMG Petronas F1 Team | Mercedes | F1 W06 Hybrid | Mercedes | P | 6 |  Nico Rosberg | Kaikki |  |  |  Pascal Wehrlein |
|  Mercedes AMG Petronas F1 Team | Mercedes | F1 W06 Hybrid | Mercedes | P | 44 |  Lewis Hamilton | Kaikki |  |  |  Pascal Wehrlein |
|  Infiniti Red Bull Racing | Red Bull Racing | RB11 | Renault | P | 3 |  Daniel Ricciardo | Kaikki |  |  |  Sébastien Buemi  António Félix da Costa |
|  Infiniti Red Bull Racing | Red Bull Racing | RB11 | Renault | P | 26 |  Daniil Kvjat | Kaikki |  |  |  Sébastien Buemi  António Félix da Costa |
|  Williams Martini Racing | Williams | FW37 | Mercedes | P | 19 |  Felipe Massa | Kaikki | 41 |  Susie Wolff |  Alex Lynn  Adrian Sutil |
|  Williams Martini Racing | Williams | FW37 | Mercedes | P | 77 |  Valtteri Bottas | Kaikki | 41 |  Susie Wolff |  Alex Lynn  Adrian Sutil |
|  Scuderia Ferrari | Ferrari | SF15-T | Ferrari | P | 5 |  Sebastian Vettel | Kaikki |  |  |  Esteban Gutiérrez  Jean-Éric Vergne  Marc Gené  Davide Rigon |
|  Scuderia Ferrari | Ferrari | SF15-T | Ferrari | P | 7 |  Kimi Räikkönen | Kaikki |  |  |  Esteban Gutiérrez  Jean-Éric Vergne  Marc Gené  Davide Rigon |
|  McLaren Honda | McLaren | MP4-30 | Honda | P | 14 |  Fernando Alonso | 2–19 |  |  |  Kevin Magnussen  Oliver Turvey  Stoffel Vandoorne |
|  McLaren Honda | McLaren | MP4-30 | Honda | P | 20 |  Kevin Magnussen | 1 |  |  |  Kevin Magnussen  Oliver Turvey  Stoffel Vandoorne |
|  McLaren Honda | McLaren | MP4-30 | Honda | P | 22 |  Jenson Button | Kaikki |  |  |  Kevin Magnussen  Oliver Turvey  Stoffel Vandoorne |
|  Sahara Force India F1 Team | Force India | VJM08 VJM08B | Mercedes | P | 11 |  Sergio Pérez | Kaikki |  |  |  Pascal Wehrlein |
|  Sahara Force India F1 Team | Force India | VJM08 VJM08B | Mercedes | P | 27 |  Nico Hülkenberg | Kaikki |  |  |  Pascal Wehrlein |
|  Scuderia Toro Rosso | Toro Rosso | STR10 | Renault | P | 33 |  Max Verstappen | Kaikki |  |  |  |
|  Scuderia Toro Rosso | Toro Rosso | STR10 | Renault | P | 55 |  Carlos Sainz | Kaikki |  |  |  |
|  Lotus F1 Team | Lotus | E23 Hybrid | Mercedes | P | 8 |  Romain Grosjean | Kaikki | 30 |  Jolyon Palmer |  Carmen Jordá  Adderly Fong |
|  Lotus F1 Team | Lotus | E23 Hybrid | Mercedes | P | 13 |  Pastor Maldonado | Kaikki | 30 |  Jolyon Palmer |  Carmen Jordá  Adderly Fong |
|  Sauber F1 Team | Sauber | C34 | Ferrari | P | 9 |  Marcus Ericsson | Kaikki | 36 |  Raffaele Marciello |  |
|  Sauber F1 Team | Sauber | C34 | Ferrari | P | 12 |  Felipe Nasr | Kaikki | 36 |  Raffaele Marciello |  |
|  Manor Marussia F1 Team | Manor | MR03B | Ferrari | P | 28 |  Will Stevens | 2–19 | 42 |  Fabio Leimer |  Jordan King |
|  Manor Marussia F1 Team | Manor | MR03B | Ferrari | P | 53 |  Alexander Rossi | 13–14, 16–18 | 42 |  Fabio Leimer |  Jordan King |
|  Manor Marussia F1 Team | Manor | MR03B | Ferrari | P | 98 |  Roberto Merhi | 2–12, 15, 19 | 42 |  Fabio Leimer |  Jordan King |
Tallit ja kuljettajat > Arviot kuljettajien ja tallien palkoista

| Kuljettaja | Arvio palkasta |
| --- | --- |
 Fernando Alonso: 35 000 000 €
 Sebastian Vettel: 28 000 000 €
 Lewis Hamilton: 25 000 000 €
 Kimi Räikkönen: 18 000 000 €
 Nico Rosberg: 13 500 000 €
 Jenson Button: 10 000 000 €
 Felipe Massa: 4 000 000 €
 Nico Hülkenberg: 4 000 000 €
 Sergio Pérez: 4 000 000 €
 Romain Grosjean: 4 000 000 €
 Pastor Maldonado: 4 000 000 €
 Valtteri Bottas: 2 000 000 €
 Daniel Ricciardo: 1 500 000 €
 Daniil Kvjat: 750 000 €
 Max Verstappen: 250 000 €
 Carlos Sainz Jr.: 250 000 €
 Felipe Nasr: 200 000 €
 Marcus Ericsson: 200 000 €
 Will Stevens: 150 000 €
 Roberto Merhi: 50 000 €
| Talli | Arvio palkasta |
| --- | --- |
 Ferrari: 46 000 000 €
 McLaren: 45 000 000 €
 Mercedes: 38 500 000 €
 Force India: 8 000 000 €
 Lotus: 8 000 000 €
 Williams: 6 000 000 €
 Red Bull Racing: 2 250 000 €
 Toro Rosso: 500 000 €
 Sauber: 400 000 €
 Manor: 200 000 €
Tallit ja kuljettajat > Uudet kuljettajat

Max Verstappen debytoi Toro Rossolla kaikkien aikojen nuorimpana kuljettajana.
Felipe Nasr debytoi Sauberilla.
Carlos Sainz Jr. debytoi Toro Rossolla.
Roberto Merhi debytoi Manorilla.
Tallit ja kuljettajat > Tallivaihdokset

Daniil Kvjat vaihtoi Toro Rossolta Red Bullille
Marcus Ericsson vaihtoi Caterhamilta Sauberille.
Sebastian Vettel siirtyi Red Bullilta Ferrarille kolmen vuoden sopimuksella.
Fernando Alonso vaihtoi Ferrarilta takaisin McLarenille.
Will Stevens siirtyi Caterhamilta Manorille.
Tallit ja kuljettajat > Poistuneet kuljettajat

Kevin Magnussen siirtyi takaisin McLarenin testi- ja varakuljettajaksi.
Jean-Éric Vergne jäi ilman ajopaikkaa Toro Rossolta. Siirtyi Ferrarin testikuljettajaksi sekä ajamaan Formula E -sarjaa Andretti Autosport talliin.
Adrian Sutil jäi ilman ajopaikkaa Sauberilta. Siirtyi Williamsin testikuljettajaksi.
Esteban Gutiérrez jäi ilman ajopaikkaa Sauberilta. Siirtyi Ferrarin testikuljettajaksi.
Max Chilton jäi ilman ajopaikkaa Marussia-tallin konkurssin myötä. Hän siirtyi FIA World Endurance Championship -urheiluautosarjaan.
Jules Bianchi loukkaantui vakavasti edellisvuoden Japanin GP:ssä. Heinäkuussa 2015 hän kuoli saamiinsa vammoihin.
Kamui Kobayashi siirtyi Super Formula -sarjaan.
Tallit ja kuljettajat > Tallimuutokset

Manor kilpaili entisen Marussian tilalla.
Romanialaisen Forza Rossa Racingin oli tarkoitus tulla mukaan Formula 1 -sarjaan kaudeksi 2015. Talli ei kuitenkaan ollut mukana FIA:n julkistamassa alustavassa osallistujaluettelossa.
Marussia ajautui konkurssiin ja lopetti toimintansa marraskuussa 2014, eikä näin ollen osallistunut kaudella 2015.
Caterham poistettiin MM-sarjaan osallistuvien tallien joukosta.
Tallit ja kuljettajat > Kauden aikana vaihtuneet kuljettajat

Kevin Magnussen tuurasi Fernando Alonsoa kauden avauskilpailussa McLarenilla.
Alexander Rossi korvasi Roberto Merhin Singaporen GP:stä lähtien Manorilla lukuun ottamatta Venäjän ja Abu Dhabin kilpailuja.
Sääntömuutokset

Jokainen kuljettaja voi käyttää kauden aikana neljää moottoriyksikköä.
Koko moottoriyksikön vaihdosta rangaistaan jatkossa pudotuksella kilpailun viimeiseen lähtöruutuun varikon sijaan.
Tallit voivat käyttää tuulitunnelia 65 tunnin ajan viikossa aiemman 80 tunnin sijaan.
Tallit voivat käyttää vain yhtä tuulitunnelia kauden aikana.
Kauden 2015 alla ajetaan kolme nelipäiväistä F1-testiä Euroopassa. Testisessiot vähenevät kahteen kaudella 2016.
Kauden aikana ohjelmassa kaksi kaksipäiväistä testirupeamaa aikaisemman neljän sijaan.
F1-auton keulaa koskevat säädökset muuttuivat turvallisuuden parantamiseksi ja esteettisesti miellyttävämpien keularatkaisuiden löytämiseksi.
Pyörien kiinnityksessä on jatkossa pakko käyttää kaksivaiheista järjestelmää.
Kisan keskeytyessä varikon ulostulotie suljetaan ja autot ajavat varikkosuoralle. Tämän jälkeen autot muodostavat varikon ulosmenosuudelle jonon ja jäävät odottamaan kisan jatkumista.
Kuljettaja ei saa muuttaa kypäränsä väritystä kauden aikana.
FIA kehitti kauden 2014 loppupuolella virtuaalisen turva-auton, jolla autojen vauhtia voidaan hidastaa mikäli turvallisuus sitä vaatii.
Tulokset > Osakilpailut

| Nro>  | Kilpailu | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Australian Grand Prix |  Lewis Hamilton (1.) |  Lewis Hamilton (1.) |  Lewis Hamilton (1.) |  Mercedes (1.) | Raportti |
| 2 |  Malesian Grand Prix |  Lewis Hamilton (2.) |  Nico Rosberg (1.) |  Sebastian Vettel (1.) |  Ferrari (1.) | Raportti |
| 3 |  Kiinan Grand Prix |  Lewis Hamilton (3.) |  Lewis Hamilton (2.) |  Lewis Hamilton (2.) |  Mercedes (2.) | Raportti |
| 4 |  Bahrainin Grand Prix |  Lewis Hamilton (4.) |  Kimi Räikkönen (1.) |  Lewis Hamilton (3.) |  Mercedes (3.) | Raportti |
| 5 |  Espanjan Grand Prix |  Nico Rosberg (1.) |  Lewis Hamilton (3.) |  Nico Rosberg (1.) |  Mercedes (4.) | Raportti |
| 6 |  Monacon Grand Prix |  Lewis Hamilton (5.) |  Daniel Ricciardo (1.) |  Nico Rosberg (2.) |  Mercedes (5.) | Raportti |
| 7 |  Kanadan Grand Prix |  Lewis Hamilton (6.) |  Kimi Räikkönen (2.) |  Lewis Hamilton (4.) |  Mercedes (6.) | Raportti |
| 8 |  Itävallan Grand Prix |  Lewis Hamilton (7.) |  Nico Rosberg (2.) |  Nico Rosberg (3.) |  Mercedes (7.) | Raportti |
| 9 |  Britannian Grand Prix |  Lewis Hamilton (8.) |  Lewis Hamilton (4.) |  Lewis Hamilton (5.) |  Mercedes (8.) | Raportti |
| 10 |  Unkarin Grand Prix |  Lewis Hamilton (9.) |  Daniel Ricciardo (2.) |  Sebastian Vettel (2.) |  Ferrari (2.) | Raportti |
| 11 |  Belgian Grand Prix |  Lewis Hamilton (10.) |  Nico Rosberg (3.) |  Lewis Hamilton (6.) |  Mercedes (9.) | Raportti |
| 12 |  Italian Grand Prix |  Lewis Hamilton (11.) |  Lewis Hamilton (5.) |  Lewis Hamilton (7.) |  Mercedes (10.) | Raportti |
| 13 |  Singaporen Grand Prix |  Sebastian Vettel (1.) |  Daniel Ricciardo (3.) |  Sebastian Vettel (3.) |  Ferrari (3.) | Raportti |
| 14 |  Japanin Grand Prix |  Nico Rosberg (2.) |  Lewis Hamilton (6.) |  Lewis Hamilton (8.) |  Mercedes (11.) | Raportti |
| 15 |  Venäjän Grand Prix |  Nico Rosberg (3.) |  Sebastian Vettel (1.) |  Lewis Hamilton (9.) |  Mercedes (12.) | Raportti |
| 16 |  Yhdysvaltain Grand Prix |  Nico Rosberg (4.) |  Nico Rosberg (4.) |  Lewis Hamilton (10.) |  Mercedes (13.) | Raportti |
| 17 |  Meksikon Grand Prix |  Nico Rosberg (5.) |  Nico Rosberg (5.) |  Nico Rosberg (4.) |  Mercedes (14.) | Raportti |
| 18 |  Brasilian Grand Prix |  Nico Rosberg (6.) |  Lewis Hamilton (7.) |  Nico Rosberg (5.) |  Mercedes (15.) | Raportti |
| 19 |  Abu Dhabin Grand Prix |  Nico Rosberg (7.) |  Lewis Hamilton (8.) |  Nico Rosberg (6.) |  Mercedes (16.) | Raportti |
Tulokset > DHL Fastest Pit Stop Award

Kaudella 2015 DHL esitteli uuden Nopein varikkopysähdys -palkinnon (engl. DHL Fastest Pit Stop Award). Ferrari voitti palkinnon kauden lopussa 7 nopealla varikkopysähdyksellä.
| Nro>  | Kilpailu | Kuljettaja | Talli | Nopein  varikkopysähdys | Raportti |
| --- | --- | --- | --- | --- | --- |
| 1 |  Australian Grand Prix |  Nico Hülkenberg (1.) |  Force India (1.) | 2,80 s | Raportti |
| 2 |  Malesian Grand Prix |  Sebastian Vettel (1.) |  Ferrari (1.) | 2,40 s | Raportti |
| 3 |  Kiinan Grand Prix |  Sebastian Vettel (2.) |  Ferrari (2.) | 2,30 s | Raportti |
| 4 |  Bahrainin Grand Prix |  Kimi Räikkönen (1.) |  Ferrari (3.) | 2,32 s | Raportti |
| 5 |  Espanjan Grand Prix |  Sebastian Vettel (3.) |  Ferrari (4.) | 2,20 s | Raportti |
| 6 |  Monacon Grand Prix |  Jenson Button (1.) |  McLaren (1.) | 2,53 s | Raportti |
| 7 |  Kanadan Grand Prix |  Nico Rosberg (1.) |  Mercedes (1.) | 2,62 s | Raportti |
| 8 |  Itävallan Grand Prix |  Romain Grosjean (1.) |  Lotus (1.) | 2,60 s | Raportti |
| 9 |  Britannian Grand Prix |  Lewis Hamilton (1.) |  Mercedes (2.) | 2,48 s | Raportti |
| 10 |  Unkarin Grand Prix |  Daniil Kvjat (1.) |  Red Bull Racing (1.) | 2,36 s | Raportti |
| 11 |  Belgian Grand Prix |  Lewis Hamilton (2.) |  Mercedes (3.) | 2,45 s | Raportti |
| 12 |  Italian Grand Prix |  Daniil Kvjat (2.) |  Red Bull Racing (2.) | 2,10 s | Raportti |
| 13 |  Singaporen Grand Prix |  Daniil Kvjat (3.) |  Red Bull Racing (3.) | 2,53 s | Raportti |
| 14 |  Japanin Grand Prix |  Sebastian Vettel (4.) |  Ferrari (5.) | 2,24 s | Raportti |
| 15 |  Venäjän Grand Prix |  Sebastian Vettel (5.) |  Ferrari (6.) | 2,21 s | Raportti |
| 16 |  Yhdysvaltain Grand Prix |  Daniel Ricciardo (1.) |  Red Bull Racing (4.) | 2,17 s | Raportti |
| 17 |  Meksikon Grand Prix |  Sebastian Vettel (6.) |  Ferrari (7.) | 2,30 s | Raportti |
| 18 |  Brasilian Grand Prix |  Max Verstappen (1.) |  Toro Rosso (1.) | 2,36 s | Raportti |
| 19 |  Abu Dhabin Grand Prix |  Lewis Hamilton (3.) |  Mercedes (4.) | 2,20 s | Raportti |
Aiheesta muualla

Kuvia tai muita tiedostoja aiheesta Formula 1 -kausi 2015 Wikimedia Commonsissa
Virallinen Formula 1 -sivusto
Kansainvälisen autoliiton Formula 1 -sivusto
Osakilpailut Formula 1 -kaudella 2015
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Itävalta |  Britannia |  Unkari |
|  Belgia |  Italia |  Singapore |  Japani |  Venäjä |  Yhdysvallat |  Meksiko |  Brasilia |  Abu Dhabi |  |
Lewis Hamilton (oik.) voitti kuljettajien maailmanmestaruuden kaudella 2014. Toiseksi lopputuloksissa sijoittui tallikaveri Nico Rosberg.
Williams-talli palasi kärkikahinoihin vietettyään useamman vuoden keskikastissa. Tallin kuljettajat Felipe Massa ja Valtteri Bottas nappasivat yhteensä kymmenen palkintokorokesijoitusta. Valmistajien mestaruustaulukossa Williams nousi edeltävän kauden yhdeksänneltä sijalta kolmanneksi.
Ranskalaiskuljettaja Jules Bianchi saavutti myöhemmin kauden aikana konkurssiin ajautuneelle Marussia-tallille historian ensimmäiset MM-pisteet Monacon Grand Prix'ssa. Kuvassa Bianchi autonsa ratissa Singaporen Grand Prix'n harjoituksissa, vain muutama viikko ennen vakavaa loukkaantumistaan Japanissa.
Lewis Hamilton Mercedeksellä kevään 2015 testijaksossa.
Malesian GP:n palkintokorokkeella vasemmalta oikealle Hamilton, Vettel ja Rosberg.
Fernando Alonso Britannian Grand Prix'ssa
Kastematojen aika

| Kastematojen aika |
| --- | --- |

Ohjaaja:  Matti Ijäs
Käsikirjoittaja:  Matti Ijäs
Säveltäjä:  Antti Hytti
Kuvaaja:  Jouko Paavonen
Leikkaaja:  Paavo Eskelinen
Pääosat:  Kimmo Lempinen Erkki Pajala Samuli Edelmann Vieno Saaristo Oiva Lohtander
Valmistustiedot
Valmistusmaa:  Suomi
Tuotantoyhtiö:  Yle TV1 Lasten- ja nuortenohjelmat
Ensi-ilta:  9.5.1985
Kesto:  34 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Kastematojen aika on Matti Ijäksen kirjoittama ja ohjaama lyhyt televisioelokuva murrosikäisestä Jontti-pojasta, vanhasta rantojen miehestä (Erkki Pajala) ja tyttöjen kanssa paremmin pärjäävästä, jo mopoikään ehtineestä kaverista (Samuli Edelmann). 34-minuuttinen elokuva ensiesitettiin televisiossa toukokuussa 1985.
Tuotanto

Kastematojen aika valmistui Ijäksen Katsastuksen ja Painijan jälkeen. Se oli itsenäinen jatko-osa Minä, siili ja trumpetti -televisioelokuvalle ja viimeinen Ijäksen Ylen lasten ja nuorten toimitukselle tekemä työ.
Aiheesta muualla

Otteita elokuvasta, Yle Elävä arkisto
Yle Areena: Kastematojen aika
Kovan onnen kundi

| Kovan onnen kundi> My Name Is Earl |
| --- | --- |

Tyyli:  Tilannekomedia
Kestoaika:  21 min
Luoja(t):  Greg Garcia
Pääosissa:  Jason Lee Ethan Suplee Jaime Pressly Nadine Velazquez Eddie Steeples
Alkuperämaa:   Yhdysvallat
Alkuperäiskieli:  englanti
Verkko:   NBC  MTV3, Sub
Esitetty:  20. syyskuuta 2005 – 14. toukokuuta 2009
Tuotantokausia:  4
Jaksoja:  96
Aiheesta muualla
IMDb 
Kovan onnen kundi (My Name Is Earl) on yhdysvaltalainen Emmy-palkinnon voittanut komediasarja, jonka on luonut Greg Garcia. Sarjaa tuotti 20th Century Fox Television. Pääosissa näyttelivät Jason Lee ja Ethan Suplee. Suomessa sarjaa on esitetty televisiokanavilla Sub ja MTV3. Sarjassa ilmestyi 4 tuotantokauden aikana yhteensä 96 jaksoa.
Jaksot > 1. kausi (2006–2007)

Karma
Viimeiset sauhut
Kilpajuoksu vaimoa vastaan
Lavastettu kuolema
Earl opettajana
Palkintopokaalin metsästys
Golfin lumoissa
Joyn häät
Isä pormestariksi
Valheellista joulua
Ladonpolttaja
Karma, missä olet?
Varastettu hodarikärry
Tarkoitusta etsimässä
Iloa elämään
Professori
Verovelka
Iskän auto
Y2K
Mörkö
Palkkionmetsästäjä
Virkamerkkivarkaus
Ilmakivääri-keissi
Numero ykkönen
Jaksot > 2. kausi (2006–2007)

Ikäviä juttuja
Kohtalokas hyppely
Parrakas nainen
Kissafani
Rokkielämää
Jumalan ääni
Postilaatikko
Hippikommuuni
Syntynyt peluriksi
Rajan toisella puolen, osa 1
Rajan toisella puolen, osa 2
TV-tähdet
Kuka vei aarteen?
Rekkaan lukittu mies
Vaihto-oppilas
Sisarpuoli
Synttärit
Arvaa kuka on isä?
Reportterin riesa
Käännytys
Yhteiskuntakelpoinen
Haussa oikea työpaikka
Oikeudenkäynti
Jaksot > 3. kausi (2007–2008)

Kahden vuoden kakku, osa 1
Kahden vuoden kakku, osa 2
Kahakat kuriin
Saman katon alla
Luovuus hukassa
Suhteet solmussa
Lain nimessä, osa 1
Lain nimessä, osa 2
Koulutiellä, karkutiellä
Piiritystä ja päivänvaloa
Tulilinjalla
Uusi sopimus
Takaisin vapauteen
Koomassa
Mielikuvitusta
Kuin varkain
Loman runnellut
Kotiutus
Rakkauden perässä
Pakkausta
Kaukana kaivatusta - osa 1
Kaukana kaivatusta - osa 2
Jaksot > 4. kausi (2008–2009)

Taikatunti
Syrjähyppyjä
Tartuntavaara
Pelastakaa sotamies Jerry
Suloinen Johnny
Unelmista totta
Lainsuojaton
Voodoo vainoaa
Mysteerinen naapuri
Earlin ja Joyn vuosipäivä
Pelkkää pyörremyrskyä
Pesukarhupesue
Vuosisadan petkutus
Sydänsuruja paikatessa
Tähdeksi taivaalle, osa 1
Tähdeksi taivaalle, osa 2
Randyn karma
Ystävyydestä
Peitenimiä
Aukko avaruudessa
Noitanainen
Pinkkiä pilaa
Lihan lätinää
Kännipäistä kidnappausta
Epäiltynä, osa 1
Epäiltynä, osa 2
Isyys ihmetyttää
Aiheesta muualla

Ohjelman virallinen internetsivu (englanniksi)